Sandy Hook fyr

Sandy Hook fyr, beliggende omtrent 2,4 km inne på land fra tippen av øya Sandy Hook i New Jersey, er det eldste virksomme fyrtårnet i USA.«Oldest Lighthouse in the United States» , 12. juli 2007 Det ble designet og bygd den 11. juni 1764 av mureren Isaac Conro fra New York City. På den tiden sto det 150 meter fra tippen av Sandy Hook, men grunnet kystdrift, vekst forårsaket av sand som driver med havstrømmene og bygget opp landet, ligger det nå nesten 2,4 km innenfor spissen av Sandy Hook.

 Historie 
Fyret ble bygd for å gi assistanse til skip som gikk mot sørenden av havnen i New York. Det ble opprinnelig kalt for New York fyr ettersom det ble finansiert av lotteri i New York og ved en skatt på alle skip som la til kai i New Yorks havn. Fyrtårnet sto imot et angrep av Benjamin Tupper, offiser i den kontinentale armé da fyret også ga hjelp til britiske krigsskip. Sandy «Hook Lighthouse, New Jersey», Lighthousefriends.com Det ble til sist okkupert av britiske soldater under den amerikanske uavhengighetskrigen.

Bortimot to år etter at staten New York ratifiserte USAs grunnlov ble fyret overført til føderal autoritet. George Washington til senatet den 5. april 1790: «Jeg har rettledet min privatsekretær til å legge fram for dere kopier av tre lover til lovgivningen til New York ... En lov for overdragning i USA fyrhuset og landet herunder tilhørende Sandy Hook.»A Compilation of the Messages and Papers of the Presidents. Bureau of National Literature, Inc. bind 1, s. 67 Fyrhuset ligger innenfor festningsområdet Fort Hancock.

I 1990 utstedte United States Postal Service (den amerikanske postverket) et 25 cent frimerke med Sandy Hook fyr som motiv. «Stamp Series»   , United States Postal Service.

 Dagens fyr 
Sandy Hook fyr som ble restaurert våren 2000 er en del av Sandy Hook-enheten av rekreasjonsområdet Gateway National Recreation Area som er administrert av National Park Service, den føderale etaten som administrerer alle nasjonalparker i USA. Sju dager i uka tilbyr skogforvaltere gratis turer hver halvtime mellom kl. 13.00 og 16.30.

 I populærkulturen 
Den 18. september 2009 ble Sandy Hook fyr filmet som fiktivt bakteppe for siste episode den såpeoperaen i USA som har vært sendt lengst, Guiding Light.

 Referanser 

 Eksterne lenker 
 «Sandy Hook Lighthouse» , New Jersey Lighthouse Society
 «Sandy Hook Lighthouse», Lighthousefriends.com
 Sandy Hook 25 cent-frimerke

Kategori:Fyr i USA
Kategori:New Jerseys geografi
Kategori:Byggverk i USA
Kategori:Artikler i sjøfart-prosjektet